b'\n_START_ARTICLE_\nPangeea\n_START_PARAGRAPH_\nPangeea (din limba greac\xc4\x83 veche \xcf\x80\xe1\xbe\xb6\xce\xbd pan adic\xc4\x83 tot, \xc3\xaentreg, \xc8\x99i \xce\x93\xce\xb1\xe1\xbf\x96\xce\xb1 Gaia "P\xc4\x83m\xc3\xa2nt", latinizat ca G\xc3\xa6a) a fost un supercontinent care a existat la sf\xc3\xa2r\xc8\x99itul erei paleozoice \xc8\x99i \xc3\xaenceputul erei mezozoice, cu aproximativ 300 de milioane de ani \xc3\xaen urm\xc4\x83, \xc8\x99i a \xc3\xaenceput s\xc4\x83 se despart\xc4\x83 cu aproximativ 175 de milioane de ani \xc3\xaen urm\xc4\x83.\n_START_SECTION_\nOriginea conceptului\n_START_PARAGRAPH_\nNumele deriv\xc4\x83 din greaca veche  \xcf\x80\xe1\xbe\xb6\xce\xbd pan adic\xc4\x83 tot, \xc3\xaentreg, \xc8\x99i \xce\x93\xce\xb1\xe1\xbf\x96\xce\xb1 Gaia "P\xc4\x83m\xc3\xa2nt". Conceptul a fost propus pentru prima dat\xc4\x83 de meteorologul german Alfred Wegener, p\xc4\x83rintele teoriei derivei continentelor, \xc3\xaen lucrarea sa din 1912 Originea continentelor (Die Entstehung der Kontinente). El a extins aceast\xc4\x83 ipotez\xc4\x83 \xc3\xaen teoria din cartea sa Originea continente \xc8\x99i a oceanelor (Die Entstehung der Kontinente und Ozeane), publicat\xc4\x83 pentru prima dat\xc4\x83 \xc3\xaen 1915, \xc3\xaen care a postulat c\xc4\x83 (\xc3\xaenainte de ruperea \xc8\x99i deriva \xc3\xaen locurile lor actuale) toate continentele formau un singur supercontinent, pe care el l-a numit  "Urkontinent". Numele Pangeea a ap\xc4\x83rut prima dat\xc4\x83 \xc3\xaen edi\xc8\x9bia din 1920 a Die Entstehung der Kontinente und Ozeane, c\xc3\xa2nd Wegener s-a referit la vechiul supercontinent ca "Pangaea a Carboniferelor". Wegener a folosit forma germanizat\xc4\x83 "Pang\xc3\xa4a", \xc3\xaens\xc4\x83 termenul a intrat \xc3\xaen literatura \xc8\x99tiin\xc8\x9bific\xc4\x83 \xc3\xaen forma latinizat\xc4\x83  "Pangaea"._NEWLINE_Wegener era convins c\xc4\x83 marea similaritate a liniilor de coast\xc4\x83 dintre Africa de Vest \xc8\x99i partea estic\xc4\x83 a Americii de Sud nu erau o coinciden\xc8\x9b\xc4\x83. El a adunat informa\xc8\x9bii paleontologice \xc8\x99i geologice pentru a-i sus\xc8\x9bine cauza \xc3\xaens\xc4\x83 teoria sa a fost respins\xc4\x83 de geologii epocii. Abia 30 de ani mai t\xc3\xa2rziu geofizicienii au demonstrat c\xc4\x83 deriva continentelor se datoreaz\xc4\x83 pl\xc4\x83cii tectonice \xc8\x99i c\xc4\x83 teoria lui Wegener este verificat\xc4\x83 \xc8\x99i admis\xc4\x83.'